
ZAPISNIK
4. sestanka komisije RZS za  promocijske aktivnosti v tem mandatu

Sestanek je bil v ponedeljek, 20. 11. 2023, z začetkom ob 16:00 uri v pisarni Ribiške zveze Slovenije v Ljubljani, Tržaška ulica 134, Ljubljana.

Prisotni:
- k o m i s i j a :	Marko KRAJNC (predsednik komisije) ter člani: Milan BERLOT, Borut JERŠE, Jure UŠENIČNIK SCHIFFERSTEIN,  Živan JOVANOVIČ.
- drugi vabljeni:	dr. Miroslav ŽABERL (predsednik RZS), mag. Igor MILIČIĆ (sekretar RZS). 

Opravičeni: 	
- komisija:  /
- drugi vabljeni:	/.

SKLEPČNOST:	Od petih članov komisije je prisotnih pet članov komisije. Sestanek je sklepčen. 


Predlagan je bil dnevni red:

1. Pregled zapisnika 3. seje in poročilo o realizaciji sklepov.
2. Udeležba RZS na ribiškem sejmu v Gornji Radgoni april 2024.
3. Razno.


AD 1

Pregled zapisnika 3. seje KPA in poročilo o realizaciji sklepov.
Povzetek razprave: predsednik komisije Marko Krajnc je podal strnjeno poročilo o temah pretekle seje in realizaciji sprejetih sklepov. Uspešno so bili realizirani sklepi glede postavitve razstave o soški postrvi v Državnem zboru RS. Milan Berlot meni, da je bila razstava premalo medijsko izpostavljena, a je žal bila to zahteva službe DZ. Ribiški koledar za leto 2024 je v fazi tiskanja. Sklep št. 2 glede celostne grafične podobe RZS, še ni v celoti realiziran. Predsednik RZS dr. Miroslav Žaberl komisiji predlaga, da komisija vprašanje celostne grafične podobe ter sklica delovne skupine za ribiške vodnike, reši v začetku novega leta 2024. Ta predlog je M. Krajnc sprejel. Ostali sklepi 3. seje so realizirani. 

Sklep 1: člani komisije brez pripomb potrjujejo vsebino zapisnika 3. seje komisije skupaj s poročilom o realizaciji sklepov.  

AD 2

Udeležba RZS na sejmu v Gornji Radgoni v aprilu 2024. 
Povzetek razprave: dne 22. 11. 2023 bo sklican sestanek programskega sveta za lovsko- ribiški sejem Gornja Radgona 2024. Potrebno je jasno konkretizirati naloge RZS, ker je časa za pripravo malo. Borut Jerše predstavi željo RZS, da se na sejmu realizira strokovni posvet na temo popoplavne obnove in urejanja voda, kjer se mora pokazati sodelovanje ribičev pri obnavljanju vodotokov. Predstaviti moramo problem celotne države ne zgolj samo enega porečja. Predsednik RZS se z idejo posveta strinja, ker je urejanje voda po katastrofalnih poplavah za ribiče sedaj akutni problem. Izpostavi, da morajo biti na posvet povabljeni, ali kot udeleženci s prispevkom ali kot slušatelji, predstavniki ZZRS, DRSV, MKGP; MNVP in morebiti tudi ZRSVN. Sobota je izmed sejemskih dni najprimernejša za izvedbo posveta. 
Glede sodelovanja RD so se žal pojavile napačne informacije in interpretacije o višini stroškov oz. višini  denarne participacije posamezne RD na sejmu. Zaradi tega dejstva pomurske RD, razen predlagateljice RD Radgona, niso več navdušene za nastop na sejmu. Da se razčisti nesporazum glede sejemskega nastopa, je nujen sestanek predstavnikov RZS s predstavniki pomurskih RD. Na sestanku jim delegacija RZS predstavi realne zahteve in pričakovanja sejemskega nastopa. Ravno lokalne RD bodo med prvimi povabljenimi k sodelovanju na predstavitvenem prostoru RZS. Po sestanku UO RZS 7. 12. 2023 se povabi k sodelovanju še vse RD po državi, ki bi se želele tam predstaviti. V primeru velikega povpraševanja RD lahko RZS zaprosi za širitev sejemskega predstavitvenega prostora. 
Vprašanje mednarodnega sodelovanja: prisotni se strinjajo, da se k sodelovanju na sejem povabi organizacijo SŠRAJ, kjer so prisotni tudi madžarski ribiči in sosednjo hrvaško ribiško zvezo. 
Glede vprašanja predstavitve kulinarike na sejmu, se prisotni strinjajo, da mora RZS to zamisel realizirati. Kulinarična ponudba je lahko omejena na ključni dan, s čemer se lahko znižajo predvideni stroški. Glede samih izvajalcev kulinarične predstavitve se prisotni strinjajo, da je realno računati na kolege iz ZRD Maribor in Ribiškega društva Rače. Vse ostale zamisli, pa so lahko predimenzionirane in neizvedljive. Živan Jovanovič preveri možnost, ali bi SPAR Slovenija lahko sponzoriral vsaj del kulinarične predstavitve na sejmu.  

Sprejeti so bili

Sklep 2:  RZS v času sejma pripravi posvet z delovnim naslovom »Življenje v vodi – sodelovanje ribičev pri obnovi vodotokov«.
Sklep 3: predsednik RZS se zavezuje pridobiti prof. dr. A. Tomana in d. sekretarja B. Šefica kot glavna sogovornika na posvetu na sejmu. 
Sklep 4: formira se delovna skupina v sestavi: Niko Hari, Borut Jerše, Igor Miličić, in Miroslav Žaberl za natančno določitev vsebine in drugih elementov sejemskega posveta.
Sklep 5: sestanek glede možnosti sodelovanja lokalnih RD iz območja Pomurja realizira delovna skupina v sestavi: Milan Berlot, Marko Krajnc, Borut Jerše in Igor Miličić.  
Sklep 6: k sodelovanju se povabi najprej RD iz pomurskega območja, po 7. 12. 2023 pa  strokovna služba RZS z dopisom povabi k sodelovanju še vse RD in ZRD. 
Sklep 7: za kulinarični del sejemskega nastopa in možnost sodelovanja SŠRAJ, predsednik KPA na sestanek povabi predsednika ZRD MB Marijana Gabra.  
Sklep 8: strokovna služba RZS pisno povabi hrvaško zvezo HŠRS k sodelovanju na sejmu. 




AD 3

Razno.

·  Sodelovanje s STO. 
Predsednik KPA M. Kranjc prisotne člane komisije seznani z objavljenimi promocijskimi članki o muharjenju v Sloveniji v tujih ribiških revijah. Zanima pa ga ali je možno sodelovanje /participacija STO in na ribiškem sejmu v Gornji Radgoni? Borut Jerše izpostavi dobro sodelovanje s STO pri nastanitvah dveh nemških ribiških novinarjev, decembra letos se odpravljajo na ribiški sejem v Berlin. Na ribiškem sejmu v Veroni so se na različnih prostorih predstavljali ZZRS, RD Tolmin in RD Idrija.   

· Vprašanje protokolarnega darila RZS.

RZS manjka ustrezno protokolarno darilo. V debati med prisotnimi je bilo izpostavljenih več primerov takih daril  (npr. Bavarska – posebna linija vin z nalepko ribe leta, škatlica z tipskimi slovenskimi umetnimi muhami). 

Po krajši razpravi je bil sprejet 

Sklep 9: do naslednjega sestanka komisije vsak član komisije pripravi svojo idejo za protokolarno darilo RZS.


Seja je bila zaključena ob 17:15 uri.

Ljubljana,  22. 11. 2023.

Zabeležil:	        Predsednik komisije:
mag. Igor MILIČIĆ, 		Marko KRAJNC



OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS:  

